LV Eiropas Savienības Oficiālais Vēstnesis C 338/3

Šī informācija ir paredzēta ABDOLLAHI Hamed (jeb Mustafa Abdullahi), AL-NASSER Abdelkarim Hussein Mohamed, AL YACOUB Ibrahim Salih Mohammed, ARBABSIAR Manssor (jeb Mansour Arbabsiar), IZZ-AL-DIN Hasan (jeb GARBAYA, Ahmed, jeb SA-ID, jeb SALWWAN, Samir), MOHAMMED Khalid Shaikh (jeb ALI, Salem, jeb BIN KHALID, Fahd Bin Adballah, jeb HENIN, Ashraf Refaat Nabith, jeb WADOOD, Khalid Adbul), SHAHLAI Abdul Reza (jeb Abdol Reza Shala'i, jeb Abd-al Reza Shalai, jeb Abdorreza Shahlai, jeb Abdolreza Shahla'i, jeb Abdul-Reza Shahlaee, jeb Hajj Yusef, jeb Haji Yusif, jeb Hajji Yasir, jeb Hajji Yusif, jeb Yusuf Abu-al-Karkh), SHAKURI Ali Gholam, SOLEIMANI Qasem (jeb Ghasem Soleymani, jeb Qasmi Sulayman, jeb Qasem Soleymani, jeb Qasem Solaimani, jeb Qasem Salimani, jeb Qasem Solemani, jeb Qasem Sulaimani, jeb Qasem Sulemani), organizācijas “Hizbollah” militārajam spārnam (“Hizballah Military Wing”) (jeb “Hezbollah Military Wing”, jeb “Hizbullah Military Wing”, jeb “Hizbollah Military Wing”, jeb “Hezballah Military Wing”, jeb “Hisbollah Military Wing”, jeb “Hizbu'llah Military Wing”, jeb “Hizb Allah Military Wing”, tostarp “Jihad Council” (un visām tās pakļautībā esošajām vienībām, tostarp Ārējās drošības organizācijai), International Sikh Youth Federation (ISYF), grupējumam “Ejército De Liberación Nacional” (Nacionālā atbrīvošanas armija), Palestīnas Atbrīvošanas tautas frontei – “PATF”, Palestīnas Atbrīvošanas tautas frontes Virsvadībai (jeb “PATF Virsvadībai”), “Fuerzas armadas revolucionarias de Colombia” – “FARC” (“Kolumbijas revolucionārie bruņotie spēki”), organizācijai “Sendero Luminoso” – “SL” (“Mirdzošā taka”), kas iekļauti sarakstā, kurš paredzēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

(sk. Padomes Īstenošanas regulas (ES) 2015/1325 pielikumu)

(2015/C 338/03)

Šī informācija ir paredzēta to personu, grupu un vienību ievērībai, kuras iekļautas Padomes Īstenošanas regulā (ES) 2015/1325 (2015. gada 31. jūlijs) (1) minētajā sarakstā.

Padomes Regulā (EK) Nr. 2580/2001 (2001. gada 27. decembris) (2) ir paredzēts, ka tiek iesaldēti visi līdzekļi, citi finanšu aktīvi un saimnieciskie resursi, kas pieder attiecīgajām personām, grupām un vienībām, un ka tām netiek tieši vai netieši darīti pieejami nekādi līdzekļi, citi finanšu aktīvi un saimnieciskie resursi.

Padomei ir sniegta jauna informācija, kas attiecas uz minēto personu, grupu un vienību iekļaušanu sarakstā. Izskatījusi šo jauno informāciju, Padome ir attiecīgi grozījusi paskaidrojuma rakstu.

Attiecīgās personas, grupas un vienības var iesniegt lūgumu, lai iegūtu atjaunināto Padomes paskaidrojuma rakstu par iemesliem, kāpēc tās paturētas minētajā sarakstā, nosūtot lūgumu uz šādu adresi:

Council of the European Union (Attn: CP 931 designations) Rue de la Loi 175/Wetstraat 175 1048 Bruxelles/Brussel BELGIQUE/BELGIË E-pasts: sanctions@consilium.europa.eu

Šāds lūgums būtu jāiesniedz līdz 2015. gada 19. oktobrim.

Attiecīgās personas, grupas un vienības jebkurā laikā var iesniegt Padomei lūgumu pārskatīt lēmumu par to iekļaušanu un saglabāšanu minētajā sarakstā, lūgumam pievienojot apliecinošus dokumentus un nosūtot to uz minēto adresi. Minētos lūgumus izskatīs pēc to saņemšanas. Šajā sakarībā attiecīgo personu, grupu un vienību uzmanība tiek vērsta uz to, ka Padome regulāri pārskata sarakstu saskaņā ar Kopējās nostājas 2001/931/KĀDP (3) 1. panta 6. punktu. Lai lūgumus varētu izskatīt nākamajā pārskatīšanas reizē, tie būtu jāiesniedz līdz 2015. gada 27. oktobrim.

Attiecīgo personu, grupu un vienību uzmanība tiek vērsta uz to, ka pastāv iespēja iesniegt pieteikumu attiecīgās(-o) dalībvalsts(-u) kompetentajām iestādēm, kas minētas regulas pielikumā, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā ar minētās regulas 5. panta 2. punktu.

(1) OV L 206, 1.8.2015., 12. lpp.

(2) OV L 344, 28.12.2001., 70. lpp.

(3) OV L 344, 28.12.2001., 93. lpp.